Դայանա Լին

**Դայանա Լին** (անգլերեն՝ *Diana Lynn․* ծնյալ **Դոլորես Մերի Լոեր** ( ), թատրոնի, կինոյի և հեռուստատեսության ամերիկացի դերասանուհի։

## Կյանքի վաղ տարիներ
*Դոլորես Մարի Լոերը* ծնվել է 1926 թվականի հուլիսի 5-ին Լոս Անջելեսում։ Նրա հայրը՝ Լուիս Լոերը, նավթամատակարարման բնագավառում գործադիր տնօրեն էր, մայրը՝ Մարթա Լոերը, համերգային ելույթներ ունեցող դաշնակահարուհի։ Դոլորեսը համարվում էր հրաշամանուկ․ նա  դաշնամուրի դասերի է հաճախել 4 տարեկանից, իսկ 12 տարեկանում նվագել է *Լոս Անջելեսի պատանեկան սիմֆոնիկ նվագախմբի* հետ։

## Կարիերա
1939 թվականին Դոլորեսն իր դեբյուտը կատարեց կինոյում՝ տպավորիչ կերպով դաշնամուր նվագելով *«Նրանք պետք է երաժշտություն ունենան» / They Shall Have Music*  ֆիլմում։ Մեկ անգամ էլ նվագեց Սյուզաննա Ֆոսթերի հետ *Երաժշտության մեջ կախարդանք կա* / *«There's Magic in Music»* կինոնկարում, երբ կարծիք ձևավորվեց, որ նա ավելի շատ պոտենցիալ ունի, քան իրեն թույլ էին տվել բացահայտել։ Հետագայում Paramount Pictures-ը փոխեց  նրա անունը «Դիանա Լին»-ի։ Այդ կինոստուդիայում սկսեցին նրան նկարահանել այնպիսի ֆիլմերում, որոնք նրան հնարավորություն ընձեռեցին ցուցադրելու իր անհատականությունը և զարգացնելու դերասանական հմտությունները։ 1950-ական թվականներին դերասանուհին շարունակել է ակտիվորեն նկարահանվել՝ նկարահանման հրապարակում հաճախ համագործակցելով Ռոնալդ Ռեյգանի հետ։

Որպես մենակատար դաշնակահարուհի՝ նա Փոլ Ուեսթոնի նվագախմբի նվագակցությամբ  առնվազն մեկ սինգլ է ձայնագրել ու թողարկել Capitol Records- ում։

1964 թվականին Լինը վեց ամիս աշխատել է Բրոդվեյում՝ փոխարինելով Բարբարա Բել Գեդեսին *Մերի, Մերի* պիեսի բեմադրությունում։ 1950-ականների սկզբին նա  Մորիս Էվանսի խաղընկերակցությամբ արդեն հանդես էր եկել Բրոդվեյում, *«Վայրի բադը»* պիեսի բեմադրությունում։

## Մահ
Լինն ընդգրկվել էր *Play It as It Lays* ֆիլմի դերասանական կազմում, սակայն նախքան նկարահանումների սկսվելը ինսուլտ է տարել և 1971 թվականի դեկտեմբերի 18-ին մահացել։ Նա 45 տարեկան էր։

## Մեծարանք
Հոլիվուդյան փառքի ծառուղում Դայանա Լինին երկու աստղ է նվիրվել․ մեկը՝ կինոյի, մյուսը՝ հեռուստատեսության ասպարեզում նրա ներդրած զգալի ավանդի համար։

## Ֆիլմագրություն
250px|մինի
250px|մինի
250px|մինի|Կադր ''Արևի թալանը'' ֆիլմից
* *They Shall Have Music / Նրանք պետք է երաժշտություն ունենան*  (1939)
* *The Hard-Boiled Canary* (1941)
* *The Major and the Minor / Մայորը և Փոքրը* (1942)
* *Henry Aldrich Gets Glamour / Հենրի Օլդրիչը գլամուր է ձեռք բերում* (1942)
* *Henry Aldrich Plays Cupid / Հենրի Օլդրիչը խաղում է կուպիդոնի դերը* (1944)
* *The Miracle of Morgan's Creek* (1944)
* *Our Hearts Were Young and Gay / Մեր սրտերը ջահել էին և ուրախ* (1944)
* *And the Angels Sing / Եվ հրեշտակները երգում են* (1944)
* *Out of This World / Այս աշխարհից դուրս* (1945)
* *The Bride Wore Boots / Հարսը կրում էր կոշիկներ* (1946)
* *Our Hearts Were Growing Up / Մեր սրտերը մեծանում էին* (1946)
* *Easy Come, Easy Go* (1947)
* *Ruthless / Անխիղճը* (1948)
* *Texas, Brooklyn and Heaven / Տեխաս, Բրուքլին և դրախտ* (1948)
* *Every Girl Should Be Married / Յուրաքանչյուր աղջիկ պետք է ամուսնանա* (1948)
* *My Friend Irma / Իմ ընկեր Իրման* (1949)
* *Paid in Full / Ամբողջությամբ վճարված է* (1950)
* *Փեգգի* (1950)
* *My Friend Irma Goes West / Իմ ընկեր Իրման գնում է արևմուտք* (1950)
* *Rogues of Sherwood Forest* (1950)
* *The People Against O'Hara / Մարդիկ ընդդեմ Օ'Հարայի* (1951)
* *Bedtime for Bonzo* (1951)
* *Meet Me at the Fair / Հանդիպեք ինձ տոնավաճառում* (1952)
* *Plunder of the Sun / Արևի թալանը* (1953)
* *Track of the Cat / Կատվի հետքը* (1954)
* *The Kentuckian / Կենտուկեցին* (1955)
* *Կապույտը և ոսկին/Անապոլիսյան պատմություն The Blue and Gold| An Annapolis Story* (1955)
* *You're Never Too Young / Դու երբեք էլ չափազանց երիտասարդ չես* (1955)
* *Company of Killers / Մարդասպանների ընկերությունը* (1970)

## Ռադիոելույթներ

## Ծանոթագրություններ

## Արտաքին հղումներ
* 
* 

Կատեգորիա:1926 ծնունդներ
Կատեգորիա:1971 մահեր
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի դաշնակահարներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բեմական կեղծանուններ
Կատեգորիա:Դերասանուհիներ Կալիֆոռնիայից
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Կաթվածից մահացածներ
Կատեգորիա:Հոլիվուդյան փառքի ծառուղի